ניקולס בורדיסו

ניקולס אנדרס בורדיסו (ספרדית: Nicolás Andrés Burdisso; נולד ב-12 באפריל 1981) הוא כדורגלן עבר ארגנטינאי ששיחק בעמדת המגן, וכיום מנהל ספורטיבי בקבוצת נעוריו בוקה ג'וניורס.

ביוגרפיה 
בורדיסו החל את הקריירה שלו בקבוצה הארגנטינאית בוקה ג'וניורס. הוא ערך את הופעת הבכורה שלו בקבוצה הבוגרת כבר בגיל 17 ובמהרה הפך להיות לשחקן הרכב קבוע ולאחד מכוכבי הקבוצה. הוא שיחק בקבוצה במשך 5 שנים, במהלכן שיחק ב-102 משחקים והבקיע 3 שערים. עם בוקה זכה בורדיסו בשתי אליפויות, 3 פעמים בגביע הליברטדורס ופעמיים באליפות העולם לקבוצות.

ב-2004 עזב בורדיסו את בוקה וחתם על חוזה ל-4 שנים עם מועדון הכדורגל האיטלקי אינטר מילאנו, תמורתו קיבל כ-3.5 מיליון אירו. בעונתו הראשונה בקבוצה נאלץ בורדיסו לבלות את מרבית זמנו בארגנטינה ליד מיטת בתו שחלתה בלוקמיה. ב-2006 האריך את החוזה בשנה נוספת. ב-2007, בעת משחק בין אינטר לולנסיה במסגרת ליגת האלופות נקלע בורדיסו לקטטה בין צוותי הקבוצות, במהלכה שחקן ולנסיה דייוויד נאברו הכה אותו ושבר את אפו.
למרות ההערכה המקצועית הגדולה, מתקשה בורדיסו לתפוס מקום בהרכב הקבוצה, הוא יכול לשחק בכל עמדה בהגנה אם כי עמדתו המקורית היא כבלם.

בורדיסו שייך לדור הזהב של הכדורגל הארגנטינאי בגילאי הנוער, הוא זכה עם הנבחרת הצעירה במונדיאל הנוער בשנת 2001.
בורדיסו ערך את הופעת הבכורה שלו בנבחרת בינואר 2003 במשחק הידידות של ארגנטינה מול הונדורס. הוא היה שותף לזכייה בזהב האולימפי באולימפיאדת אתונה (2004). הוא זומן לסגל ארגנטינה למונדיאל 2006 וגילה יכולת טובה במשחקים בהם הוא שיחק. עם פרישתו של רוברטו אז'אלה מהנבחרת עלה שמו של בורדיסו כאחד מיורשיו.

תארים
בוקה ג'וניורס
 2 זכיות באליפות הליגה הארגנטינאית - אפרטורה 2000, אפרטורה 2003
 3 זכיות בגביע ליברטדורס 2000, 2001, 2003 
 2 זכיות בגביע הבין יבשתי - 2000, 2003

אינטר מילאנו
 2 זכיות באליפות הסרייה א' - 2006, 2007 
 2 זכיות בקופה איטליה - 2005, 2006
 זכייה אחת בסופר קאפ האיטלקי - 2005

נבחרת ארגנטינה
 אליפות עולם לנוער - 2001 
 זכייה במדליית הזהב באולימפיאדת אתונה 2004

קישורים חיצוניים

הערות שוליים

כדורגלנים ארגנטינאים
מגני כדורגל ארגנטינאים
בלמי כדורגל ארגנטינאים
כדורגלני בוקה ג'וניורס
כדורגלני אינטר מילאנו
כדורגלני רומא
כדורגלני גנואה
כדורגלני טורינו
כדורגלני נבחרת ארגנטינה
כדורגלנים באולימפיאדת אתונה (2004)
כדורגלני מונדיאל 2006
כדורגלני קופה אמריקה 2007
כדורגלני מונדיאל 2010
כדורגלני קופה אמריקה 2011
אלופים אולימפיים ארגנטינאים: כדורגל
ארגנטינאים ממוצא איטלקי
ארגנטינאים שנולדו ב-1981